เพื่อไทย เย้ย บิ๊กตู่ ไม่รีบแก้โควิด-19 อยู่บ้านเลี้ยงหลาน แน่ 
ผู้กองมาร์ค เพื่อไทย ชี้ บิ๊กตู่ ไม่รีบหาทางออก เพื่อแก้ปัญหา โควิด-19 ได้อยู่บ้านเลี้ยงหลานแน่ แนะ 6 ข้อ เปลี่ยนวิกฤติเป็นโอกาส11 มี.ค. ร.ต.อ.วัฒนรักษ์ อำนรรฆสรเดช กรรมการกิจการพิเศษ และหัวหน้าศูนย์ข้อมูลสารสนเทศ พรรคเพื่อไทย กล่าวว่า กรณีที่มีกระแสข่าวเกี่ยวกับหน้ากากอนามัยว่า มีการกักตุนและส่งออกไปยังจีน ฮ่องกง และอเมริกา โดยคนใกล้ชิดรัฐมนตรีนั้น โดยเมื่อวันที่ 4 ก.พ. 2563 ได้มีราชกิจจานุเบกษา ประกาศให้หน้ากากอนามัยเป็นสินค้าควบคุมเพิ่มเติม ห้ามกักตุน โก่งราคาและส่งออก แต่ปัจจุบันหน้ากากก็ยังคงขาดตลาด ประชาชนไม่สามารถหาซื้อได้ ซึ่งหน้ากากอนามัยถือว่าเป็นอุปกรณ์พื้นฐานในการป้องกันโรคร้าย ที่ประชาชนสมควรจะได้รับเป็นอย่างยิ่ง โดยเฉพาะกลุ่มบุคลากรทางการแพทย์ ซึ่งขณะนี้ได้มีหลายโรงพยาบาลออกมาประกาศแล้วว่า หน้ากากมีไม่ เพียงพอสำหรับความต้องการของบุคลากรทางการแพทย์และพยาบาล ซึ่งจากเหตุการณ์ดังกล่าว พล.อ.ประยุทธ์ จันทร์โอชา ควรจะรีบออกมาดำเนินการแก้ไขปัญหา และแก้ข้อครหาดังกล่าวอย่างเร่งด่วน เพื่อเสริมสร้าง ความเชื่อมั่นให้กับประชาชน และมีข้อสงสัยของสังคมมาโดยตลอดว่า เพราะเหตุใด พล.อ.ประยุทธ์ ถึงไม่รีบแก้ไขปัญหาและเปิดเผยความจริงต่อสังคมร.ต.อ.วัฒนรักษ์ กล่าวอีกว่า ปัจจุบัน ร้านค้าภายในห้างสรรพสินค้า คนเดินน้อย ส่วนใหญ่เป็นฝรั่ง คนจีนไม่มีเลย คนไทยก็น้อยมาก ทำให้รายได้ลดลงมาก จากเดิมที่เคยขายได้หลักหมื่น พอมาช่วงนี้ได้เพียงวันละ 1000 บาท ส่วนยอดพักโรงแรมก็ลดลงถึงร้อยละ 60 ถ้าหากเราศึกษาอดีต สมัยที่ซาร์ส (SARS) ระบาดหนัก ก็ยังต้องใช้ระยะ เวลากว่า 5 เดือน ถึงจะเริ่มมีนักท่องเที่ยวกลับมา ดังนั้นรัฐบาลจึงควรรีบออกมาตรการเพื่อเปลี่ยนวิกฤติให้เป็น โอกาส ดังนี้1. เร่งแก้ไขปัญหาการแพร่ระบาดไวรัสโควิด-19 โดยเฉพาะปัญหาการขาดแคลนหน้ากากอนามัย2. บริหารจัดการไวรัสโควิด-19 ให้ได้มาตรฐานสากลและตรวจสอบได้ เพื่อสร้างความเชื่อมั่นให้กับประชาชน3. ให้ข้าราชการ และเอกชนทำงานอยู่บ้าน (สำหรับหน่วยงานที่สามารถทำได้) เป็นเวลา 1 เดือน เพื่อลดปัญหาการติดเชื้อและแก้ไขปัญหาฝุ่นพิษ PM2.54. เร่งหามาตรการสนับสนุนและส่งเสริมการท่องเที่ยวในประเทศ เช่น ไทยเที่ยวไทย เพื่อส่งเสริมให้คนไทยเที่ยวในประเทศ ซึ่งเหมาะกับสถานการณ์ในช่วงนี้ที่เด็กปิดเทอม5. รัฐบาลต้องออกกฎหมายห้ามคนเดินทางเข้า/ออกจากประเทศที่มีการแพร่ระบาดปริมาณมาก เป็นเวลา 30 วัน เพื่อป้องกันการติดเชื้อ6. รัฐบาลควรสนับสนุนแพลตฟอร์มออนไลน์ของคนไทยให้แข็งแรง เพื่อที่จะสามารถต่อสู้กับความต้องการ ของตลาดในปัจจุบันให้ได้ เพราะ ยอดช็อปนอกบ้านลดลงร้อยละ 50 ในขณะที่ยอดช็อปออนไลน์เพิ่มขึ้นเกินกว่าร้อยละ 80 โดยแอปพลิเคชันส่วนใหญ่ เป็นของต่างชาติ ดังนั้นรายได้ส่วนใหญ่จึงตกที่มือชาวต่างชาติในขณะนี้ถือว่า รัฐบาล พล.อ.ประยุทธ์ ได้เผชิญกับหลากหลายปัญหามาก โดยเฉพาะปัญหาเศรษฐกิจ และโรคระบาด ซึ่งสถานการณ์แบบนี้ถือว่าแก้ไขได้ไม่ง่ายนัก แต่ถ้าหากรัฐบาลนี้สามารถแก้ไขได้ก็จะอยู่ยาว แต่หากไม่รีบแก้ไขเกรงว่า พล.อ.ประยุทธ์ อาจจะต้องไปอยู่บ้านเลี้ยงหลาน
ผู้กองมาร์ค เพื่อไทย ชี้ บิ๊กตู่ ไม่รีบหาทางออก เพื่อแก้ปัญหา โควิด-19 ได้อยู่บ้านเลี้ยงหลานแน่ แนะ 6 ข้อ เปลี่ยนวิกฤติเป็นโอกาส 
กักตุนหน้ากากอนามัย,โควิด-19,ไวรัสโคโรนา,ไวรัสโคโรน่า,COVID-19,เพื่อไทย,บิ๊กตู่กลับบ้านเลี้ยงหลาน,ข่าวทั่วไป